wickkiey/tamil-wikipedia-chunked huggingface dataset:
# உலுசைல் விளையாட்டரங்கம்

## 2022 உலகக்கோப்பை காற்பந்து

உலுசைல் விளையாட்டரங்கில் நடைபெறவுள்ள பத்து 2022 உலகக் கோப்பை போட்டிகள் அட்டவணை:.
| நாள் | நேரம் | அணி எண். 1 | முடிவு | அணி எண். 2 | சுற்று | வருகை |
| --- | --- | --- | --- | --- | --- | --- |
| 22 நவம்பர் 2022 | 13:00 | – | குழு C |  |  |  |
| 24 நவம்பர் 2022 | 22:00 | – | குழு G |  |  |  |
| 26 நவம்பர் 2022 | 22:00 | – | குழு C |  |  |  |
| 28 நவம்பர் 2022 | 22:00 | – | குழு H |  |  |  |
| 30 நவம்பர் 2022 | 22:00 | – | குழு C |  |  |  |
| 2 திசம்பர் 2022 | 22:00 | – | குழு G |  |  |  |
| 6 திசம்பர் 2022 | 22:00 | வெற்றியாளர் குழு H | – | இரண்டாமிடம் குழு G | சுற்று 16 |  |
| 9 திசம்பர் 2022 | 22:00 | போட்டி 49 வெற்றியாளர் | – | போட்டி 50 வெற்றியாளர் | காலிறுதி |  |
| 13 திசம்பர் 2022 | 22:00 | போட்டி 57 வெற்றியாளர் | – | போட்டி 58 வெற்றியாளர் | அரை இறுதி |  |
| 18 திசம்பர் 2022 | 18:00 | போட்டி 61 வெற்றியாளர் | – | போட்டி 62 வெற்றியாளர் | இறுதிப்போட்டி | } |
# துருக்கியின் வரலாறு

**துருக்கியின் வரலாறு** என்பது தற்போதைய துருக்கியின் பிரதேசத்தை உருவாக்கும் பிரதேசத்தின் வரலாறு ஆகும். துருக்கியின் அனதோலியா (துருக்கியின் ஆசியப் பகுதி) மற்றும் கிழக்கு திரேசு (ஐரோப்பிய) ஆகிய இரண்டின் வரலாற்றையும் உள்ளடக்கியது.
முன்னர் அரசியல் ரீதியாக வேறுபட்ட இந்த இரண்டு பிரதேசங்களும் ரோமானியப் பேரரசின் கட்டுப்பாட்டின் கீழ் இருந்தது. கிபி நான்காம் நூற்றாண்டின் துவக்கத்தில் துருக்கியின் பெரும்பாலான பகுதிகள் ரோமானிய பைசாந்தியப் பேரரசின் ஆட்சியின் கீழ் (330–1453) இருநதது. பின்னர் இசுலாமிய செல்யூக் அரசமரபினர் நிறுவிய செல்யூக் பேரரசின் கீழ் 1037 முதல் 1194 வரை இருந்தது. இறுதியில் இசுலாமிய ஒட்டோமான் பேரரசின் கீழ் 1299–1922 இருந்தது. முஸ்தபா கமால் தலைமையில் 19 மே 1919 அன்று துவங்கிய துருக்கி விடுதலைப் போரின் முடிவில் 29 அக்டோபர் 1923 அன்று துருக்கி குடியரசு ஆனது.
# துருக்கியின் வரலாறு

## துருக்கியின் வரலாற்று கால வரிசை

- கிமுக்கு முன்னர் சுமேரியாவின் இட்டைட்டு பேரரசினர் துருக்கியின் பகுதிகளை கிமு 1600 முதல் கிமு 1178 முடிய ஆண்டனர்.  
- இட்டைட்டு ஆட்சியின் வீழ்ச்சிக்குப் பின்னர் துருக்கியின் மேற்குப் பகுதிகளை கிமு 1200 முதல் கிமு 546 வரை லிடியா மக்கள் ஆண்டனர்.  
- பாரசீகத்தின் அகாமனிசியப் பேரரசினர் துருக்கியை கிமு 550 முதல் கிமு 330 முடிய ஆண்டனர்.  
- கிரேக்க மாசிடோனியப் பேரரசர் அலெக்சாந்தர் கிமு 334ல் பாரசீகர்களை வென்று துருக்கியைக் கைப்பற்றினார்.  
- அலெக்சாந்தரின் இறப்பிற்குப் பின் எலனியக் காலத்தில் கிரேக்க செலூக்கியப் பேரரசினர் கிமு 312 முதல் கிமு 30 முடிய துருக்கியின் மேற்குப் பகுதிகளை ஆண்டனர்.  
- பைசாந்தியப் பேரரசு எனும் கிழக்கு உரோமைப் பேரரசினர் கிமு 30 முதல் கிபி 395 முடிய துருக்கியின் மேற்குப் பகுதிகளை ஆட்சி செய்தனர்.  
- ஆர்மீனியர்கள் துருக்கியின் கிழக்குப் பகுதிகளை கிமு 331 முதல் கிபி 329 வரை ஆண்டனர்.  
- ரோமானிய பைசாந்தியப் பேரரசின் ஆட்சியின் கீழ் துருக்கி கிபி 330 முதல் கிபி 1453 வரை இருநதது.  
- பின்னர் இசுலாமிய செல்யூக் அரசமரபினர் நிறுவிய செல்யூக் பேரரசின் கீழ் 1037 முதல் 1194 வரை இருந்தது.  
- இறுதியில் இசுலாமிய ஒட்டோமான் பேரரசின் கீழ் 1299 முதல் 1922 வரை இருந்தது.  
- முதலாம் உலகப் போர் முடிவில் ஒட்டோமான் பேரரசு வீழ்ச்சியுறத் துவங்கியது. முஸ்தபா கமால் தலைமையில் 19 மே 1919 அன்று துவங்கிய துருக்கி விடுதலைப் போரின் முடிவில் 29 அக்டோபர் 1923 அன்று துருக்கி குடியரசு ஆனது. துருக்கியின் 36வது ஒட்டோமான் பேரரசர் ஆறாம் முகமதுவின் ஆட்சி முடிவுற்றது. முஸ்தபா கமால் துருக்கிக் குடியரசின் அதிபர் ஆனார்.
# துருக்கியின் வரலாறு

## இதனையும் காண்க

- இட்டைட்டு பேரரசு
- லிடியா இராச்சியம்
- அகாமனிசியப் பேரரசு
- செலூக்கியப் பேரரசு
- பைசாந்தியப் பேரரசு
- ஆர்மீனிய இராச்சியம்
- செல்யூக் பேரரசு
- ஒட்டோமான் பேரரசு
# ராம்நகர், உதம்பூர்

**இராம்நகர்** (**Ramnagar**), வட இந்தியாவில் உள்ள ஜம்மு காஷ்மீரில் உள்ள உதம்பூர் மாவட்டத்தில் உள்ள ராம்நகர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இங்கு இராம்நகர் கோட்டை உள்ளது. இந்நகரத்தில் தாவி ஆறு பாய்கிறது. இது கடல் மட்டத்திலிருந்து 601 மீட்டர் உயரத்தில் உள்ளது. இது ஜம்மு நகரத்திற்கு வடகிழக்கே 94 கிலோ மீட்டர் தொலைவிலும்; உதம்பூர் நகரத்திற்கு தென்கிழக்கே 36 கிலோ மீட்டர் தொலைவிலும் உள்ளது.
# ராம்நகர், உதம்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகளும், வீடுகளும் கொண்ட
நகரத்தின் மக்கள் தொகை 6,292 ஆகும். அதில் ஆண்கள் 3,237 மற்றும் பெண்கள் 3,055 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.89% ஆகவுள்ளனர். இதன் சராசரி எழுத்தறிவு 81.64% ஆகவுள்ளது. இதன் மக்கள் தொகையில் இந்துக்கள் 96.27%, இசுலாமியர் 3.31% மற்றும் பிறர் 0.43% ஆகவுள்ளனர்.
# சூடோகெலிசு அண்ணாமலை

**சூடோகெலிசு அண்ணாமலை** (*Pseudohelice annamalai*) என்பது வருணிடே குடும்பத்தில் உள்ள ஒரு நண்டு சிற்றினமாகும். இது இந்தியப் பெருங்கடலில் தமிழ்நாட்டின் கடலூர் மாவட்டத்தில் வெள்ளாற்றின் முகத்துவாரத்திற்கு அருகிலுள்ள பரங்கிப்பேட்டை சதுப்புநிலத்திலிருந்து அண்மையில் பதிவாகியுள்ளது. *சூடோகெலிசு* பேரினத்தில் காணப்படும் பிற சிற்றினங்கள், *சூடோகெலிசு சப்குவாட்ராட்டா* மற்றும் *சூடோகெலிசு லேட்ரேலி* ஆகும்.
# சூடோகெலிசு அண்ணாமலை

## விளக்கம்

*சூடோகெலிசு அண்ணாமலை* நண்டின் முதுகு ஓடு அடர் ஊதா நிறத்திலிருந்து அடர் சாம்பல் நிறம் வரை, ஒழுங்கற்ற வெளிர் பழுப்பு, மஞ்சள் கலந்த பழுப்பு அல்லது வெள்ளை நிறத் திட்டுகளுடன் பிற சிற்றினங்களிலிருந்து வேறுபடுகின்றது. இடுக்கி கால்கள் வெளிர் பழுப்பு நிறத்தில் காணப்படும். இது அதிகபட்சமாக 20 மி.மீ. அகலம் வரை வளரும். இந்த சிற்றினம் சதுப்புநிலங்களின் சேற்றுக் கரைகளில் வாழ்கிறது. இவற்றின் வளைகள் *அவிசெனியா* சதுப்புநிலங்களின் காற்று வேர்களுக்கு அருகில் அமைந்துள்ளன. வளைகளின் ஆழம் சுமார் 25 முதல் 30 செ.மீ. வரை இருக்கும். இவை கிளைகளாகவும், நுழைவாயிலைச் சுற்றி பெரிய துகள்களுடன் அமைக்கப்பட்டிருக்கும். மற்ற அலையிடைப்பகுதி நண்டுகளைப் போலல்லாமல், இந்த நண்டு அமைதியாகக் காணப்படும்.
# தர்மேந்திர யாதவ்

**தர்மேந்திர யாதவ்** (*Dharmendra Yadav*)(பிறப்பு 3 பிப்ரவரி 1979) என்பவர் உத்தரப் பிரதேசத்தைச் சேர்ந்த இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் சமாஜ்வாதி கட்சி வேட்பாளராக படவுன் தொகுதியைப் பிரதிநிதித்துவப்படுத்தும் 16வது மக்களவையில் நாடாளுமன்ற உறுப்பினராகப் பதவி வகித்தார்.
# தர்மேந்திர யாதவ்

## ஆரம்பகால வாழ்க்கை மற்றும் கல்வி

தர்மேந்திர யாதவ் 3 பிப்ரவரி 1979 அன்று இட்டாவாவில் உள்ள சைபாயில் அபய் ராம் யாதவ் மற்றும் ஜெய் தேவிக்கு மகனாகப் பிறந்தார். இவரது தந்தை அபய் ராம் யாதவ் முலாயம் சிங் யாதவின் தம்பி மற்றும் சிவ்பால் சிங் யாதவின் அண்ணன் ஆவார். சமாஜ்வாதி கட்சியின் தலைவர் அகிலேஷ் யாதவ், தர்மேந்திராவின் உறவினர். அலகாபாத் பல்கலைக்கழகத்தில் இளங்கலைச் சட்டப் பட்டம் மற்றும் அரசியல் அறிவியலில் முதுகலைப் பட்டம் பெற்றார்.
# தர்மேந்திர யாதவ்

## ஆரம்பகால வாழ்க்கை மற்றும் கல்வி

### குடும்பம்

தர்மேந்திர யாதவ் 12 பிப்ரவரி 2010 அன்று நீலம் யாதவை மணந்தார். இவருக்கு ஒரு சகோதரன் (அனுராக் யாதவ்) மற்றும் இரண்டு சகோதரிகள் (சந்தியா யாதவ் மற்றும் சீலா யாதவ்) உள்ளனர். சீலாவின் மகன் ராகுல் யாதவ், சாது யாதவின் மகளான மருத்துவர் இசா யாதவை மணந்தார். இவரது சகோதரர் அனுராக் யாதவ் 2017 உபி சட்டமன்றத் தேர்தலில் சரோஜினி நகர் தொகுதியில் போட்டியிட்டார்.
# தர்மேந்திர யாதவ்

## அரசியல் வாழ்க்கை

யாதவ் 2004 இல் 14வது மக்களவைக்கு மைன்புரியிலிருந்து தேர்ந்தெடுக்கப்பட்டார். 2009-ல் 15வது மக்களவைக்கும், 201-இல் 16வது மக்களவைக்கும் பவுடனிலிருந்து மீண்டும் தேர்ந்தெடுக்கப்பட்டார். பாதுகாப்பு, கிராமப்புற மேம்பாடு, தகவல் தொழில்நுட்பம் மற்றும் விவசாயம் ஆகிய துறைகளின் நிலைக்குழுவில் உறுப்பினராக இருந்துள்ளார்.
| 1. | 2004 | 2009 | 14வது நாடாளுமன்ற உறுப்பினர்மைன்புரி (இடைத்தேர்தல்) எம்.பி (1வது முறை) | சமாஜ்வாதி கட்சி |  |
| --- | --- | --- | --- | --- | --- |
| 2. | 2009 | 2014 | பவுடன், 15வது மக்களவை உறுப்பினர் (2வது முறை). | சமாஜ்வாதி கட்சி |  |
| 3. | 2014 | 2019 | 16வது மக்களவை பவுடன் உறுப்பினர்(3வது முறை) | சமாஜ்வாதி கட்சி | } |
# எரிக் இராமநாதன்

**எரிக் டக்ளஸ் ராமநாதன்** (*Erik Ramanathan*) அமெரிக்க ஐக்கிய நாட்டைச் சேர்ந்த வழக்கறிஞரும், தொண்டுள்ளம் படைத்தவரும், அரசியல் நிதி சேகரிப்பாளரும் ஆவார். இவர் அமெரிக்காவின் 46வது ஐக்கிய அமெரிக்கக் குடியரசுத் தலைவரான ஜோ பைடனின் கீழ் சுவீடனுக்கான அமெரிக்கத் தூதராகப் பணியாற்றுகிறார்.
# எரிக் இராமநாதன்

## கல்வி

இவர் 1991 இல் ஜான்ஸ் ஹாப்கின்ஸ் பல்கலைக்கழகத்தில் நடத்தை அறிவியல் மற்றும் உயிரியலில் இளங்கலைப் பட்டத்தையும், 1996 இல் ஆர்வர்டு சட்டப் பள்ளியில் சட்டவியலில் முனைவர் பட்டமும் பெற்றார். ஜான்ஸ் ஹாப்கின்ஸ் நிறுவனத்தில் நங்கை, நம்பி, ஈரர், திருனர் ஆர்வலர்கள் மத்தியில் இவர் ஒரு தலைவராக இருந்தார்.
# எரிக் இராமநாதன்

## தொழில்

1996 முதல் 2000 வரை, நியூயார்க் நகரில் உள்ள பிரோசுகவர் ரோசு என்ற சட்ட நிறுவனத்தில் வழக்கறிஞராகப் பணியாற்றினார். 2000 முதல் 2006 வரை, இவர் இம்க்ளோன் சிஸ்டம்ஸ் என்ற உயிர் மருந்தியல் நிறுவனத்தின் மூத்த துணைத் தலைவர், பொது ஆலோசகராக இருந்தார், பின்னர் இது எலி லில்லி நிறுவனத்தால் கையகப்படுத்தப்பட்டது. 2001 முதல் 2010 வரை, குடிவரவு சமத்துவத்தின் இயக்குநர்கள் குழுவின் தலைவராக இருந்தார். இவர் பராக் ஒபாமா வின் 2012 குடியரசுத்தலைவர் தேர்தல் பிரச்சாரத்தின் அறங்காவலராகவும் இருந்தார். 2009 முதல் 2012 வரை, ஆர்வர்டு சட்டப் பள்ளி மையத்தின் சட்டத் தொழிலுக்கான நிர்வாக இயக்குநராகவும், 2013 2015 வரை மூத்த சக ஊழியராகவும் இருந்தார். அமெரிக்க அரசியல்வாதியான சேத் மோல்டனின் 2016 மற்றும் 2018 மறுதேர்தல் பிரச்சாரங்களுக்கான நிதி அமைச்சரவையின் இணைத் தலைவராக இருந்தார். இவர் ஜோ பைடனின் 2020 குடியரசுத்தலைவர் தேர்தல் பிரசாரத்தின்போது தேசிய நிதிக் குழுவின் உறுப்பினராகவும் இருந்தார்
# எரிக் இராமநாதன்

## தொழில்

### சுவீடனுக்கான தூதர்

செப்டம்பர் 22, 2021 அன்று, சுவீடனுக்கான அடுத்த அமெரிக்கத் தூதராக ஜோ பிடன் அறிவித்தார். இவரது தூதரகம் உருசிய-உக்ரேனியப் போர் மற்றும் வட அத்திலாந்திய ஒப்பந்த அமைப்பில் உறுப்பினராக சுவீடனின் பங்கு ஆகியவற்றில் கவனம் செலுத்துகிறது. அவர் 2022 இல் ஸ்டாக்ஹோமில் உள்ள உயர்நிலைப் பள்ளியில் படித்து வருகிறார்.
# அல்-துமாமா விளையாட்டரங்கம்

**அல்-துமாமா விளையாட்டரங்கம்** (*Al Thumama Stadium*) கத்தார் நாட்டின் அல் துமாமா மாவட்டத்தில் உள்ள ஒரு கால்பந்து விளையாட்டரங்கமாகும். 2022 ஆம் ஆண்டு கத்தாரில் நடைபெறும் பிபா உலகக் கோப்பை போட்டிகள் இங்கும் நடைபெறுகின்றன.
# அல்-துமாமா விளையாட்டரங்கம்

## கத்தாரில் உலகக்கோப்பை காற்பந்து

அல் துமாமா விளையாட்டரங்கம் 2022 ஆம் ஆண்டு கத்தாரில் நடைபெறவுள்ள பிபா உலகக் கோப்பை காற்பந்து போட்டிகளுக்காக கட்டப்பட்ட எட்டு மைதானங்களில் ஒன்றாகும். அமாத்து பன்னாட்டு விமான நிலையத்திற்கு அருகில் இவ்விளையாட்டரங்கம் அமைந்துள்ளது. கத்தார் நாட்டின் அல் சாபர் பொறியியல் நிறுவனமும் துருக்கியின் டெக்ஃபென் கட்டுமான நிறுவனமும் இணைந்து கூட்டு முயற்சியாகக் கட்டுமானப் பணியில் குறிப்பிடத்தக்க அளவில் ஈடுபட்டன. கட்டிடக்கலை வடிவமைப்பை அரபு பொறியியல் பணியகத்தின் தலைமை கட்டிடக் கலைஞர் இப்ராகிம் செய்தா உருவாக்கினார். மத்திய கிழக்கு முழுவதும் ஆண்கள் மற்றும் சிறுவர்கள் அணியும் பாரம்பரிய தொப்பியான தகியா தொப்பியின் தாக்கம் விளையாட்டரங்க வடிவமைப்பில் இப்ராகிமிற்கு பயன்பட்டது. அல்-துமாமா விளையாட்டரங்கத்தில் 40000 இருக்கைகள் உள்ளன. 50,000 சதுர மீட்டர் (540,000 சதுர அடி) பரப்பளவுள்ள பொதுப் பூங்கா மைதானத்தைச் சுற்றி அமைந்துள்ளது.
உலகக் கோப்பையைத் தொடர்ந்து, மைதானத்தின் பாதி இருக்கைகள் அகற்றப்பட்டு மற்ற நாடுகளுக்கு நன்கொடையாக வழங்கப்படும் என்று அறிவிக்கப்பட்டுள்ளது. 2021 ஆம் ஆண்டு அக்டோபர் மாதம் 22 ஆம் தேதி அல்-துமாமா விளையாட்டரங்கம் திறக்கப்பட்டது.  
அல் துமாமா விளையாட்டரங்கம் உட்பட 2022 பிபா உலகக்கோப்பை காற்பந்து போட்டிகளை நடத்துவதற்காக கட்டபபட திட்டமிடப்பட்ட இதர விளையாட்டு அரங்குகளின் கட்டுமானத்தை பன்னாட்டு மன்னிப்பு அவை உள்ளிட்ட பல மனித உரிமை அமைப்புகள் கண்டித்தன. 2019 ஆம் ஆண்டு அக்டோபரில் கத்தார் அரசாங்கம் கட்டுமானத் தொழிலாளர்களுக்கான சீர்திருத்தங்களை அறிவித்தது. நாட்டில் உள்ள அனைத்து புலம் பெயர்ந்த தொழிலாளர்களுக்கும் பாரபட்சமற்ற குறைந்தபட்ச ஊதியத்தை நிர்ணயித்தது. அவர்கள் முதலாளியின் அனுமதியின்றி தங்கள் வேலையை மாற்றவோ அல்லது வெளியேறவோ இச்சீர்திருத்தம் அனுமதித்தது. இருப்பினும், முதலாளிகள் தங்கள் தொழிலாளர்கள் மீது சில கட்டுப்பாட்டை வைத்திருக்கும் அமைப்பின் பிற கூறுகள் தொடர்ந்து இருந்தன. 2022 உலகக் கோப்பையின் ஓர் ஆளும் குழுவாக பிபா பலநாட்டு தொழிலாளர்களின் உரிமைகளை பொறுப்பேற்றுக் கொண்டது. அதைப் பற்றிய கருத்துகளை கேட்டு எந்தவொரு பாகுபாடும் ஊதிய முரண்பாடுகளும் அற்ற சுழிய சகிப்புத்தன்மை கொள்கையை தன்னுடைய உச்சகுழுவின் மூலம் கவனித்துக் கொண்டது. தொழிலாளர்கள் குறைகளை எழுப்புவதற்கான சாத்தியமான வழிமுறைகள் மற்றும் அவர்கள் தரத்திற்கு ஏற்ப வாழத் தவறினால் அதற்கான தீர்வுகளை வழங்குவதற்கான நடைமுறைகளையும் வகுத்தது.
# அல்-துமாமா விளையாட்டரங்கம்

## வரலாறு

அல்-துமாமா விளையாட்டரங்கத்தின் திறப்பு விழா அக்டோபர் 22, 2021 அன்று எமிர் கோப்பை இறுதிப் போட்டியின் போது நடைபெற்றது.  
2018 ஆம் ஆண்டு மே மாதத்தில் அல்-துமாமா விளையாட்டரங்கத்திற்கு விளையாட்டு மற்றும் அரங்கங்கள் பிரிவில் நில வர்த்தக நிபுணர்களுக்கான பன்னாட்டு சந்தை அமைப்பின் விருது வழங்கப்பட்டது.  
பிபா அமைப்பின் அரபு கோப்பை 2021 போட்டியின் போது இந்த மைதானம் ஆறு போட்டிகளை நடத்தியது. இதில் புரவலர்களான கத்தார் மற்றும் அல்சீரியா அணிகளுக்கு இடையேயான அரையிறுதிப் போட்டியும் அடங்கும்.
# அல்-துமாமா விளையாட்டரங்கம்

## நடைபெற்ற போட்டிகள்

### 2021 பிபா அரபு கோப்பை

| தேதி | நேரம் | அணி #1 | முடிவு | அணி #2 | சுற்று |
| --- | --- | --- | --- | --- | --- |
| 1 திசம்பர் 2021 | 1–0 | குழு D |  |  |  |
| 3 திசம்பர் 2021 | 0–0 | குழு A |  |  |  |
| 6 திசம்பர் 2021 | 1–0 | குழு B |  |  |  |
| 7 திசம்பர் 2021 | 1–0 | குழு C |  |  |  |
| 11 திசம்பர் 2021 | 3–5 | காலிறுதி |  |  |  |
| 15 திசம்பர் 2021 | 0–1 | அரையிறுதி | } |  |  |
# அல்-துமாமா விளையாட்டரங்கம்

## நடைபெற்ற போட்டிகள்

### 2022 பிபா உலகக்கோப்பை

அல் துமாமா விளையாட்டரங்கத்தில் 2022 பிபா உலகக் கோப்பையின் எட்டு போட்டிகளை நடைபெறுகின்றன.
| தேதி | நேரம் | அணி. 1 | முடிவு | அணி. 2 | சுற்று | வருகை |
| --- | --- | --- | --- | --- | --- | --- |
| 21 நவம்பர் 2022 | 19:00 | – | குழு A |  |  |  |
| 23 நவம்பர் 2022 | 19:00 | – | குழு E |  |  |  |
| 25 நவம்பர் 2022 | 16:00 | – | குழு A |  |  |  |
| 27 நவம்பர் 2022 | 16:00 | – | குழு F |  |  |  |
| 29 நவம்பர் 2022 | 22:00 | – | குழு B |  |  |  |
| 1 நவம்பர் 2022 | 18:00 | – | குழு F |  |  |  |
| 4 திசம்பர் 2022 | 18:00 | குழு D வெற்றியாளர் | – | குழு C இரண்டாமிடம் | சுற்று 16 |  |
| 10 திசம்பர் 2022 | 18:00 | போட்டி 55 வெற்றியாளர் | – | போட்டி 56 வெற்றியாளர் | காலிறுதிப் போட்டி | } |
# திருமயம் சத்தியகிரீசுவரர் கோயில்

**திருமயம் சத்தியகிரீசுவரர் கோயில்** என்பது தமிழ்நாட்டின் புதுக்கோட்டை மாவட்டம், திருமயம் வட்டம், திருமயம் நகரில் அமைந்துள்ளது.
# திருமயம் சத்தியகிரீசுவரர் கோயில்

## அமைவிடம்

இவ்வூர் புதுக்கோட்டையிலிருந்து 19.1 கி.மீ தொலைவில் உள்ளது.
# திருமயம் சத்தியகிரீசுவரர் கோயில்

## மூலவர்

இத்தலத்தின் மூலவர் சத்தியகிரீசுவரர் ஆவார். இறைவி வேணுவனேஸ்வரி ஆவார்.
# திருமயம் சத்தியகிரீசுவரர் கோயில்

## அமைப்பு

பல்லவர் காலத்தில் சைவ வைணவ ஒற்றுமைக்கு எடுத்துக்காட்டாக ஒரே சுற்றுச்சுவருடன் இக்கோயிலும் இதற்கடுத்துள்ள பெருமாள் கோயிலும் திருமயம் மலைச்சரிவில் ஒரே கல்லில் குடைவரைக் கோயிலாக உள்ளது.
# திருமயம் சத்தியகிரீசுவரர் கோயில்

## கோயில் நடைதிறந்திருக்கும் நேரம்

காலை 6.00 மணி முதல் 11.00 மணி வரையிலும், மாலை 5.00 மணி முதல் இரவு 8.00 மணி வரையிலும் நடை திறந்திருக்கும்.
# திருமயம் சத்தியகிரீசுவரர் கோயில்

## திருவிழா

சித்திரைத் திருவிழா, தைப்பூசம், பௌர்ணமி, அமாவாசை, பிரதோஷம் உள்ளிட்ட நாள்கள் சிறப்பாகக் கொண்டாடப்படுகின்றன.
# துட்டன்காமன் கல்லறை

கல் சவப்பெட்டியின் அழகிய வேலைபாடுகள் செய்யப்பட்ட உள் பெட்டி]]
எகிப்தியக் கடவுள் ஒசிரிசை தழுவும் காட்சி]]  
**துட்டன்காமன் கல்லறை** (**tomb of Tutankhamun**), பண்டைய எகிப்தின் புது இராச்சியத்தை கிமு 1333 முதல் கிமு 1324 முடிய ஆண்ட பதினெட்டாவது வம்சத்தின் 13-வது மன்னர் துட்டன்காமனின் கல்லறை ஆகும். எகிப்தின் அல்-உக்சுர் நகரத்தில் பாயும் நைல் நதியின் மேற்கு கரையில் உள்ள மன்னர்களின் சமவெளியின் கிழக்கில் இருந்த துட்டன்காமனின் கல்லறையை, கல்லறை எண் 62ல் 1922-ஆம் ஆண்டில் பிரித்தானிய தொல்லியல் ஆய்வாளர் ஹாவர்ட் கார்ட்டர் என்பவர் கண்டுபிடித்தார்.  
இக்கல்லறை நான்கு அறைகளும், படிக்கட்டுக்களும் மற்றும் நடைபாதையும் கொண்டது. இது பிற மன்னர்களின் கல்லறைகளை விட சிறியதாகவும், குறைவாகவும் அலங்கரிக்கப்பட்டுள்ளது. மேலும் இது துட்டன்காமுனின் அகால மரணத்திற்குப் பிறகு துட்டன்காமுனின் பயன்பாட்டிற்காக மாற்றியமைக்கப்பட்ட அரசரல்லாத நபருக்கான கல்லறையாக இருக்கலாம். மற்ற பாரோக்களைப் போலவே, துட்டன்காமனுக்கும் செய்த மம்மியின் வாய் திறப்புச் சடங்கு போன்ற இறுதிச் சடங்கு பொருட்களுடன், உசாப்திகள், அழகிய தங்க முலாம் பூசப்பட்ட கல் சவப்பெட்டிகள், தளபாடங்கள், ஆடைகள் மற்றும் நகைகள் போன்ற தனிப்பட்ட உடைமைகளுடன் மன்னர்களின் சமவெளி (கல்லறை எண் 62)ல் புதைக்கப்பட்டது. தொல்லியல் ஆய்வாளர் ஹாவர்ட் கார்ட்டர் 1922ல் துட்டன்காமனின் கல்லறையை கண்டுபிடித்த போது கல்லறையில் துட்டன்காமன் முகமூடி, மம்மி உள்ளிட்ட கல்லறையில் புதைக்கப்பட்ட பொருட்கள் அப்படியே இருந்தன.  
துட்டன்காமன் கல்லறையின் பெரும்பாலான தொல்பொருட்கள் கெய்ரோவில் உள்ள எகிப்திய அருங்காட்சியகத்திற்கு அனுப்பப்பட்டது. தற்போது துட்டன்காமன் கல்லறையில் கிடைத்த மம்மி, சவப்பெட்டிகள், துட்டன்காமன் முகமூடி போன்ற முக்கியத் தொல்பொருட்கள் பெருநகர கெய்ரோவில் உள்ள கீசாவில் வைக்கப்பட்டுள்ளது.  
யில் நடு-வலது பக்கத்தில் மன்னர் துட்டன்காமன் கல்லறை எண் 62]]
யின் கல்லறையில் சிறுத்தை மீது துட்டன்காமன் நிற்கும் சிற்பம்]]  
மம்மி, ஆண்டு 1926]]
# துட்டன்காமன் கல்லறை

## இதனையும் காண்க

- துட்டன்காமன்
- துட்டன்காமன் முகமூடி
- பண்டைய எகிப்தியர்களின் இறுதிச் சடங்குகள்
- எகிப்திய மம்மியின் வாய் திறப்புச் சடங்கு
- உசாப்திகள்
- கேனோபிக் ஜாடிகள்
=
# பெருநகர கெய்ரோ

## தட்ப வெப்பம்

பாலைவன தட்ப வெப்பம் கொண்டது பெருநகர கெய்ரோ நகரம்.
# பெருநகர கெய்ரோ

## நகர்புற பிரச்சனைகள்

60% குடியிருப்புகள் பெருநகர கெய்ரோ பகுதியில் உள்ளது.
# பெருநகர கெய்ரோ

## பெருநகர கெய்ரோவின் முக்கியப் பகுதிகள்

- கெய்ரோ
- கீசா
- ஹெல்வன்
- நசீர்
- புது கெய்ரோ
- எல் சொரௌக்
- ஹெல்லியோபோலிஸ், கெய்ரோ
- சுப்ரா எல் கைமா
# பெருநகர கெய்ரோ

## பெருநகர கெய்ரோவின் புறநகர்களும், அண்மை நகரங்களும்

- சேக் சையத் நகரம்
- பத்ரு, எகிப்து
- புது கெய்ரோ
- புது ஹெல்லியோபோலிஸ்
- ஒபௌர்
- மதிநத்தி
# கோண்ந்வானா கணதந்திர கட்சி

**கோண்ந்வானா கணதந்திர கட்சி** (*Gondwana Gantantra Party*) என்பது கீரா சிங் மார்க்கம் என்பவரால் நிறுவப்பட்ட இந்தியாவில் உள்ள ஒரு மாநிலக் கட்சியாகும். இதனுடைய முதன்மையாக நோக்கம் பழங்குடி சமூகம் மற்றும் அதன் அரசியல் மேம்பாடாகும்.
# கோண்ந்வானா கணதந்திர கட்சி

## வரலாறு

கோண்ந்வானா கணதந்திர கட்சியானது 1991ஆம் ஆண்டு கோண்டு மக்களின் உரிமைகளுக்காக வாதிடவும், மத்திய இந்தியாவில் கோண்ட்வானா என்ற தனி இந்திய மாநிலத்தை நிறுவவும் உருவாக்கப்பட்டது.
# கோண்ந்வானா கணதந்திர கட்சி

## தேர்தல்கள்

உத்தரப்பிரதேசத்தில் 2002-ல் மாநிலச் சட்டப் பேரவை<nowiki/>தேர்தலில் கோண்ட்வானா கணதந்திர கட்சி 8 வேட்பாளர்களை நிறுத்தியது. இவர்கள் மொத்தமாக 11,262 வாக்குகளைப் பெற்றனர்.  
மத்தியப் பிரதேசத்தின் மாநிலச் சட்டப் பேரவைத் தேர்தலில் 2003ஆம் ஆண்டில் 61 வேட்பாளர்களை நிறுத்தியது. இவர்கள் 5,12,102 வாக்குகளைப் பெற்றனர். மூவர் சட்டமன்ற உறுப்பினர்களாகத் தேர்ந்தெடுக்கப்பட்டனர்.  
சத்தீசுகர் மாநிலச் சட்டமன்றத் தேர்தலில் 2003ஆம் ஆண்டில் 41 பேர் போட்டியிட்டனர். ஆனால் யாரும் தேர்ந்தெடுக்கப்படாத போதிலும் இக்கட்சி மொத்தத்தில் 1,56,916 வாக்குகளைப் பெற்றது.  
2004 இந்தியப் பொதுத் தேர்தலில் மத்தியப் பிரதேசம், சத்தீசுகர், பீகார், உத்தரப்பிரதேசம் மற்றும் மகாராட்டிராவில் போட்டியிட்டது.
# கோண்ந்வானா கணதந்திர கட்சி

## சமீபத்திய வளர்ச்சிகள்

2018 மத்தியப் பிரதேச சட்டப் பேரவைத் தேர்தலில் கோண்ந்வானா கணதந்திரக் கட்சி சமாஜ்வாதி கட்சியுடன் தேர்தலுக்கு முந்தைய கூட்டணியை அமைத்தது.
# மெக்காங்தெல்பூசா

***மெக்காங்தெல்பூசா*** (*Mekhongthelphusa*) என்பது தென்கிழக்காசியாவில் காணப்படும் ஜிகேர்சினுசிடே குடும்பத்தில் உள்ள நன்னீர் நண்டுகளின் பேரினமாகும்.
# மெக்காங்தெல்பூசா

## சிற்றினங்கள்

- *மெக்காங்தெல்பூசா* பிராந்தி <small>(போல்ட், 1968)</small> : தாய்லாந்து, வியட்நாம்
- *மெக்காங்தெல்பூசா கெங்சாபு* நையநேதர் <small>& என் ஜி, 1995</small>
- *மெக்காங்தெல்பூசா நெய்சி* <small>(இரத்பன், 1902),</small> வியட்நாம்
- *மெக்காங்தெல்பூசா தெட்ராகோனா* <small>(இரத்பன், 1902)</small>
# கதாசுருதி உபநிடதம்

**கதாசுருதி உபநிடதம்** ( *Kathashruti Upanishad*) என்பது இந்து சமயத்தின் ஒரு சிறிய உபநிடதம் ஆகும். சமசுகிருத உரையான இது 20 சந்நியாச உபநிடதங்களில் ஒன்றாக வகைப்படுத்தப்பட்டுள்ளது.மேலும், யசுர்வேதத்துடன் இணைக்கப்பட்டுள்ளது.  
துறவு பற்றிக் கூறும் இந்த பண்டைய உரை இந்து சமயத் துறவிகளின் வாழ்க்கை முறையை விவரிக்கிறது.ஒரு சன்னியாசி என்பவர் ஆன்மாவைப் பற்றி சிந்திக்க வேண்டும், எந்த உடைமையும் இல்லாமல் எளிமையான வாழ்க்கையை நடத்த வேண்டும், எல்லா உயிர்களிடமும் இரக்கத்துடன் இருக்க வேண்டும், யாரேனும் தன்னைப் புகழ்ந்தால் மகிழ்ச்சியடையக்கூடாது, யாரேனும் தன்னைத் துன்புறுத்தும்போது சபிக்கக்கூடாது.
# கதாசுருதி உபநிடதம்

## வரலாறு

பெரும்பாலான பண்டைய இந்திய நூல்களைப் போலவே இந்த உபநிடதத்தின் இயற்றப்பட்ட காலமும் தெளிவாக இல்லை. உரை குறிப்புகள் மற்றும் இலக்கிய பாணி இந்த இந்து உரை பழமையானது என்று கூறுகிறது. அநேகமாக பொதுவான சகாப்தம் தொடங்கிய நூற்றாண்டுகளில் இது இயற்றப்பட்டிருக்கலாம். இந்த உரை ஆசிரம உபநிடதத்திற்கு முன்பே இயற்றப்பட்டிருக்கலாம். இது கிபி 3 ஆம் நூற்றாண்டுக்கு முந்தையது. இது, மிகவும் பழமையான வேத உரையான மானவ-சிரௌத்த சூத்ரத்தின் பிரிவுகளில் மிகவும் ஒத்திருக்கிறது என்று ஜெர்மனியைச் சேர்ந்த வரலாற்று ஆய்வாளர் *இசுப்ரோக்காப்* கூறுகிறார். அதாவது உபநிடதத்திற்கு வரலாற்றுக்கு முற்பட்டது. மேலும், பொ.ச.மு 1 ஆம் மில்லினியத்தின் முந்தைய நூற்றாண்டுகளில் இருந்த மரபுகளின் தொகுப்பாக இருக்கலாம். சைவ சமயம் மற்றும் நிகழ்வுகளில் நிபுணத்துவம் வாய்ந்த ஒப்பீட்டு மதத்தின் பிரித்தானிய அறிஞர் கவின் பிளட், இது போன்ற சந்நியாச உபநிடதங்கள் பொதுவான சகாப்தத்தின் முதல் சில நூற்றாண்டுகளைச் சேர்ந்தது என்று குறிப்பிடுகிறார்.
# கதாசுருதி உபநிடதம்

## கையெழுத்துப் பிரதி

இதன் சமசுகிருத கையெழுத்துப் பிரதி 1978 இல் இராமநாதன் என்பவரால் மொழிபெயர்க்கப்பட்டது. ஆனால் இந்த மொழிபெயர்ப்பு "மிகவும் மோசமானது மற்றும் துல்லியமற்றது" என்று மதிப்பாய்வு செய்யப்பட்டது. இரண்டு கூடுதல் மொழிபெயர்ப்புகளை 1990 இல் இசுப்ரோக்காப் வெளியிட்டார். பின்னர், 1992 இல் ஆலிவெல் என்பவர் வெளியிட்டார்.  
இந்த உரை சில நேரங்களில் கண்டுபிடிக்கப்பட்ட கையெழுத்துப் பிரதிகளில் கந்தசுருதி உபநிடதம் என்றும், தெற்கு இந்திய கையெழுத்துப் பதிப்புகளில் கதாருத்ர உபநிடதம் என்றும் பெயரிடப்பட்டுள்ளது. கந்தசுருதி என்பதே கதாசுருதி என மருவியிருக்கலாம் என மாக்ஸ் முல்லர் கருதுகிறார். அனுமனுக்கு இராமனால் விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது எண் 83 இல் பட்டியலிடப்பட்டுள்ளது. வட இந்தியாவில் பிரபலமான 52 உபநிடதங்களின் கோல்ப்ரூக்கின் பதிப்பில், இது எண் 26 இல் பட்டியலிடப்பட்டுள்ளது. நாராயண புராணம் இந்த உபநிடதத்தை *பிப்லியோதிகா இண்டிகாவில்* 26 வது இடத்தில் கொண்டுள்ளது.
# கதாசுருதி உபநிடதம்

## உள்ளடக்கம்

இந்த உரை துறவின் கருப்பொருளையும், ஆசிரமக் கலாச்சாரத்தில் சந்நியாசியாக துறவு பாதையைத் தேர்ந்தெடுத்த ஒருவரின் வாழ்க்கையின் விளக்கத்தையும் வழங்குகிறது. துறப்பவர், பரிந்துரைக்கப்பட்ட முறையைப் பின்பற்றி, பரிந்துரைக்கப்பட்ட சடங்குகளைச் செய்தபின், துறந்தவராக மாறுகிறார். துறப்பதற்காக அவரது தாய், தந்தை, மனைவி, பிற குடும்ப உறுப்பினர்கள் மற்றும் உறவினர்களின் மகிழ்ச்சியான ஒப்புதலைப் பெற வேண்டும் என்று உபநிடதம் தொடங்குகிறது. பின்னர் அவரது சொத்தை அவர் விரும்பும் விதத்தில் விநியோகிக்கவும், அவரது மேல் முடியை துண்டிக்கவும், அனைத்து உடைமைகளையும் நிராகரிக்கவும், அவற்றை என்றென்றும் விட்டுவிடவும் கூறுகிறது. அவர் துறவு வாழ்க்கையை மேற்கொள்ளும்போது "நானே பிரம்மன், நானே தியாகம்,நானே பிரபஞ்சம்" என சந்நியாசி நினைத்துக் கொள்ளவேண்டும்.  
சந்நியாசியானவர், ஆன்மாவைப்பற்றி சிந்தித்து, அறிவைத் தொடர வேண்டும். எந்த உடைமையும் இல்லாமல் எளிமையான வாழ்க்கையை நடத்த வேண்டும். எல்லா உயிர்களிடத்தும் இரக்கத்துடன் இருக்க வேண்டும். யாரேனும் தன்னைப் புகழ்ந்தால் மகிழ்ச்சியடையக்கூடாது. யாரேனும் தன்னை அவமதித்தால் சபிக்கக்கூடாது. ஒரு இந்துத் துறவி, கதாசுருதியின் படி, தவமோனி, எவருடனும் பிணைக்கப்படமாட்டார். அவர் மௌனம், தியானம் மற்றும் யோகப் பயிற்சி ஆகியவற்றைக் கடைப்பிடிக்க வேண்டும். கூடுதலாக "கோபம், ஆசை, வஞ்சகம், பெருமை, பொறாமை, மோகம், பொய், பேராசை, இன்பம், துன்பம்" ஆகியவற்றையும் கடக்க வேண்டும் என இந்த உபநிடதம் கூறுகிறது.  
"யார் சரியான முறையில் துறக்க முடியும்" என்பதில் ஜபால உபநிஷத்தின் கருத்துக்கு நேர்மாறான கருத்தை இந்த உபநிடதம் வலியுறுத்துவது குறிப்பிடத்தக்கது. ஒந்த உபநிடதத்தின் வசனங்கள் 31-38 இல், வாழ்க்கையின் நான்கு நிலைகள் வரிசையாக இருக்க வேண்டும் என்று வலியுறுத்துகிறது, ஒரு மனிதன் முதலில் மாணவனாக வேதக் கல்வியைக் கற்க வேண்டும், அதன் பிறகு அவன் திருமணம் செய்து, குடும்பத்தை வளர்க்க வேண்டும். அவனது குடும்பத்தை நன்முறையில் பாதுக்காக வேண்டும். பின்னர் தனது மனைவி, குடும்பத்தினர் மற்றும் பெரியவர்களின் சம்மதத்தைப் பெற்ற பிறகு துறக்க வேண்டும். இதற்கு நேர்மாறாக, அதே சகாப்தத்தின் மற்றொரு பண்டைய இந்து நூலான ஜபால உபநிடதம், வரிசையான படிகளை முதலில் ஒப்புக்கொள்கிறது. ஆனால் அதன்பிறகு, கல்விக்குப் பிறகு, திருமணமானவராக இருந்தாலும் சரி, திருமணமாகாதவராக இருந்தாலும் சரி, வாழ்க்கையின் எந்த நிலையிலும் அல்லது அவர் விரும்பும் நேரத்தில், அவர் உலகத்திலிருந்து பிரிந்ததாக உணர்ந்தால் எவரும் துறவு மேற்கொள்ளலாம் என்ற கருத்தை வலியுறுத்துகிறது. ஜபால உபநிடதம் துறவு மேற்கொள்பவர் தனது முடிவை குடும்ப உறுப்பினர்கள் மற்றும் அண்டை வீட்டாருக்கு முன்கூட்டியே தெரிவிக்கவும், வற்புறுத்தவும் பரிந்துரைக்கிறது.
# கதாசுருதி உபநிடதம்

## இதனையும் பார்க்கவும்

- ஆருணேய உபநிடதம்
- ஜபால உபநிடதம்
- பரமகம்ச உபநிடதம்
# வயதுவந்தோர் கல்விக்கான கற்பித்தல் முறை

**வயதுவந்தோர் கல்விக்கான கற்பித்தல் முறை** (*Andragogy*) என்பது வயது வந்தோருக்கான கல்வியில் பயன்படுத்தப்படும் முறைகள் மற்றும் கொள்கைகளைக் குறிக்கிறது. இந்த வார்த்தை கிரேக்க மொழியில் இருந்து வந்தது ἀνδρ- ( *andr-* ), அதாவது "மனிதன்", மற்றும் ἀγωγός ( *agogos* ), அதாவது "தலைவர்" என்றும் பொருள்படும்.
# வயதுவந்தோர் கல்விக்கான கற்பித்தல் முறை

## வரையறைகள்

இச்சொல்லிற்கான பொருள் பொதுவாக பெரியவர்களுக்கு கற்பிக்கும் அல்லது பெரியவர்களுக்கு கற்க உதவும் கலை அல்லது அறிவியல் என வரையறுக்கப்படுகிறது. கற்பித்தல் அல்லது குழந்தைகளின் கற்பித்தலுக்கு மாறாக, வயது வந்தோருக்கான கற்பித்தல் என்பது சுய-இயக்கத்தின் அடிப்படையிலான மற்றும் தன்னாட்சியை மையமாகக் கொண்டிருப்பதோடு கற்பவர்களின் மனிதநேய கருத்தாக்கத்தையும் அடிப்படையாகக் கொண்டது, இங்கு ஆசிரியர்கள் கற்றல் வசதியாளர்களாக வரையறுக்கப்படுகிறார்கள்.  
மால்கம் நோல்ஸ் இந்த இயலை ஒரு கோட்பாடாக முன்மொழிந்தாலும், மற்றவர்கள் வயது வந்தோருக்கான கற்றல் என்ற ஒற்றைக் கோட்பாடு இல்லை என்று கூறுகின்றனர். வயது வந்தோருக்கான கற்றல் கோட்பாடு பெரும்பாலும் ஒரு கொள்கை அல்லது அனுமானமாக அடையாளம் காணப்பட்ட இலக்கியத்தில், உயர்கல்வி அறிவுறுத்தல், பணியிடைப் பயிற்சி, புதிய தொழில்நுட்பம் மற்றும் ஆன்லைன் கற்றல் (Omoregie, 2021) ஆகியவற்றைக் கருத்தில் கொண்டு பல்வேறு அணுகுமுறைகள் மற்றும் கோட்பாடுகள் உருவாகி வருகின்றன. )  
மால்கம் நோயல்ஸ் வயது வந்தோருக்கான கற்றலின் உந்துதலுடன் தொடர்புடைய இந்த வயது வந்தோருக்கான பண்புகளை அடையாளம் கண்டார்.  
1. தெரிந்து கொள்ள வேண்டியது: பெரியவர்கள் எதையாவது கற்றுக் கொள்வதற்கான காரணத்தை அறிந்து கொள்ள வேண்டும்.  
2. அடித்தளம்: அனுபவம் (பிழை உட்பட) கற்றல் நடவடிக்கைகளுக்கான அடிப்படையை வழங்குகிறது.  
3. சுய கருத்து: கல்வி தொடர்பான அவர்களின் முடிவுகளுக்கு அவர்களே பொறுப்பேற்க வேண்டும்; அதாவது தமக்கான கற்பித்தல் நிகழ்வுகளின் திட்டமிடல் மற்றும் மதிப்பீட்டில் ஈடுபாடு.  
4. தயார்நிலை: பெரியவர்கள் தங்கள் வேலை மற்றும்/அல்லது தனிப்பட்ட வாழ்க்கைக்கு உடனடித் தொடர்புள்ள பாடங்களைக் கற்றுக்கொள்வதில் மிகவும் ஆர்வமாக உள்ளனர்.  
5. நோக்குநிலை: வயது வந்தோருக்கான கற்றல் என்பது உள்ளடக்கம் சார்ந்ததாக இல்லாமல் சிக்கலை மையமாகக் கொண்டதாக அமைய வேண்டும்.  
6. உந்துதல்: பெரியவர்கள் அக மற்றும் புற ஊக்கிகளுக்கு சிறப்பாக பதிலளிக்கின்றனர்.  
பிளாஸ்ச்கே (2012) மால்கம் நோயல்சின் கோட்பாடு 1973 "சுய இயக்கியால் தூண்டப்பட்ட" கற்றல் என்று விவரித்தார். இவ்வாறான கற்றல் பாங்கில் இலக்குகளானவை கற்பவர்கள் சுய-முன்னேற்றத்திற்கான திறனை வளர்த்துக் கொள்ள உதவுதல், மாறிவரும் கற்றலை ஆதரித்தல் மற்றும் "விடுதலைக் கற்றல் மற்றும் சமூக நடவடிக்கை" (Blaschke, 2019, p.76) ஆகியவற்றை உள்ளடக்கியிருக்கும்.  
நோயல்சின் இந்த சொல்லால் அழைக்கப்படும் கோட்பாடு ஆங்கிலம் பேசும் உலகில் நன்கு அறியப்பட்ட கோட்பாடு என்றாலும், அவரது கோட்பாடு சர்வதேச அளவில் ஒரு துணைப் பங்கைக் கொண்டுள்ளது. ஐரோப்பிய நாடுகளில் இது குறிப்பாக உண்மையாகும், அங்கு ஆன்ட்ராகோஜி என்பது முறையான பிரதிபலிப்புத் துறையைக் குறிக்கப் பயன்படுத்தப்படுகிறது. செயின்ட் கிளேர் மற்றும் காப்லிங்கர் (2021) இன் படி, ஐரோப்பிய நாடுகளில் ஆண்ட்ராகோஜியை ஏற்றுக்கொள்வது என்பது ஆண்ட்ராகோஜியை "பெரியவர்களில் கற்றல் மற்றும் அதனுடன் இணைந்த கற்பித்தல் அணுகுமுறைகள்" (பக். 485) என்று ஏற்றுக்கொள்வது ஆகும். மேலும், உலகமயமாக்கலின் தாக்கம் மற்றும் வயது வந்தோருக்கான ஆன்லைன் கற்றலின் விரைவான விரிவாக்கம் ஆகிய இரண்டின் காரணமாகவும் ஆண்ட்ராகோஜியின் வரையறை மற்றும் வயது வந்தோருக்கான கற்றலுக்கான அதன் பயன்பாடு தற்போது மிகவும் மாறக்கூடியதாக உள்ளது.
# மாநிலங்களவைத் தேர்தல்கள் 1992

**மாநிலங்களவைத் தேர்தல்கள் 1992** (1992 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1992-ல் நடைபெற்ற தேர்தல்கள் ஆகும். இத்தேர்தலில் 8 மாநிலங்களிலிருந்து 23 உறுப்பினர்கள் தேர்ந்தெடுக்கப்பட்டனர்.
# மாநிலங்களவைத் தேர்தல்கள் 1992

## தேர்தல்கள்

பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1992-ல் தேர்தல்கள் நடைபெற்றன. *பட்டியல் முழுமையடையவில்லை.*
# மாநிலங்களவைத் தேர்தல்கள் 1992

## இடைத்தேர்தல்

1992ஆம் ஆண்டு பீகாரில் இடைத்தேர்தல் நடைபெற்றது நடைபெற்றது.  
மாநில - உறுப்பினர் - கட்சி  
1. பீகார் - - - இதேக (தேர்தல் 02/03/1992 காலம் வரை 1994)
# தாழ்நில வெள்ளைக் கண்ணி

**தாழ்நில வெள்ளைக் கண்ணி** (*Lowland white-eye*), *சோசுடெரோப்சு மெய்யெனி* (*osterops meyeni*) என்பது *ஜோசுடெரோபிடே* குடும்பத்தில் உள்ள ஒரு பறவை இனமாகும். இது பிலிப்பீன்சின் வடக்குப் பகுதியிலும் தைவானின் லுடாவோ மற்றும் லான்யு தீவுகளிலும் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# சிற்றினங்கள் 2000

**சிற்றினங்கள் 2000** (*Species 2000*) என்பது உலகெங்கிலும் உள்ள தரவுத்தள நிறுவனங்களின் கூட்டமைப்பாகும். இது ஒருங்கிணைக்கப்பட்ட வகைப்பாட்டியல் தகவல் அமைப்புடன் இணைந்து, உலகின் உயிரினங்களின் விரிவான சரிபார்ப்புப் பட்டியலான **வாழ்க்கை அட்டவணை**யைத் தொகுக்கிறது. சிற்றினங்கள் 2000 பிராங்க் பிசுபி மற்றும் இங்கிலாந்தில் உள்ள ரீடிங் பல்கலைக்கழகத்தின் ஊழியர்களால் 1997-ல் தொடங்கப்பட்டது. *வாழ்க்கை அட்டவணை* முதன்முதலில் 2001-ல் வெளியிடப்பட்டது. சிற்றினங்கள் 2000-ன் நிர்வாகிகள் மற்றும் உறுப்பினர் அமைப்புகள் உலகம் முழுவதும் அமைந்திருந்தாலும், இதன் செயலகம் நெதர்லாந்தின் லைடனில் உள்ள இயற்கை பல்லுயிர் மையத்தில் அமைந்துள்ளது.
# அனைத்து சிற்றினங்கள் அறக்கட்டளை

**அனைத்து சிற்றினங்கள் அறக்கட்டளை** (*All Species Foundation*) என்பது 2025ஆம் ஆண்டுக்குள் பூமியில் உள்ள அனைத்து உயிரினங்களையும் அவற்றின் அனைத்து சிற்றினங்கள் முன்முயற்சியின் மூலம் பட்டியலிடுவதை நோக்கமாகக் கொண்டுள்ளது. கெவின் கெல்லி, ஸ்டீவர்ட் பிராண்ட் மற்றும் ரியான் பெலன் ஆகியோரால் 2000ஆம் ஆண்டில் இந்த திட்டம் தொடங்கப்பட்டது. இதேபோன்ற பிற முயற்சிகளுடன், அனைத்து சிற்றினங்கள் அறக்கட்டளை வகைப்பாட்டியல் துறையை விரிவுபடுத்துதல், நவீனமயமாக்குதல் மற்றும் எண்ணிம மயமாக்குதல் ஆகியவற்றில் முக்கியமான படியாக ஊக்குவிக்கப்பட்டது. செலிங்கர் அறக்கட்டளையின் தாராள மானியத்துடன் அறக்கட்டளை தொடங்கப்பட்டது. ஆனால் தொடர்ந்து நிதியுதவி கிடைப்பதில் சிரமம் இருந்தது. 2007ஆம் ஆண்டு வரை, இந்த திட்டம் செயலில் இல்லை. உயிரி கலைக்களஞ்சியம் இதன் பணியைத் தொடர்ந்தது.  
அனைத்து சிற்றினங்கள் அறக்கட்டளையானது சிற்றினங்களை வரையறுத்து அடையாளம் காணும் அணுகுமுறைக்கு சில விமர்சனங்களைப் பெற்றது. திறந்த கடிதம் ஒன்று சிற்றினங்கள் பிரச்சனை பற்றிய கவலையை வெளிப்படுத்தியது. ஒரு சிற்றினத்தைச் சரியாக வரையறுக்கும் வகைப்பாட்டியல் அடிப்படை பிரச்சினை அலசியது. இந்தக் கடிதம், இந்த அடிப்படைப் பிரச்சினையைத் தீர்க்க தவறினால், பாதுகாப்பு மற்றும் பல்லுயிர்ப் பாதுகாப்பிற்கான தரவுத்தளத்தைப் பயன்படுத்துவதைக் குறைத்து மதிப்பிடலாம் என்று வாதிட்டது.
# அனைத்து சிற்றினங்கள் அறக்கட்டளை

## மேலும் பார்க்கவும்

- வாழ்க்கை அட்டவணை
- உயிரி கலைக்களஞ்சியம்
- விக்கி இனங்கள்
# ஈய(II) பெர்குளோரேட்டு

**ஈய(II) பெர்குளோரேட்டு** (*Lead(II) perchlorate*) Pb(ClO<sub>4</sub>)<sub>2</sub>·xH<sub>2</sub>O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். வாய்ப்பாட்டிலுள்ள x இன் மதிப்பு 0,1 அல்லது 3 என மாறுபடும். வெண்மை நிறத்தில் காணப்படும் இச் சேர்மம் அதிக அளவில் நீருறிஞ்சும் தன்மை கொண்டதாகவும் தண்ணீரில் நன்கு கரையக்கூடியதாகவும் உள்ளது.
# ஈய(II) பெர்குளோரேட்டு

## தயாரிப்பு

ஈய(II) ஆக்சைடு, ஈயக் கார்பனேட்டு, அல்லது காரீய(II) நைட்ரேட்டு ஆகியவற்றுடன் பெர்குளோரிக் அமிலத்தைச் சேர்த்து வினைபுரியச் செய்தால் ஈய பெர்குளோரேட்டு முந்நீரேற்று உருவாகிறது.  
:Pb(NO<sub>3</sub>)<sub>2</sub> + HClO<sub>4</sub> → Pb(ClO<sub>4</sub>)<sub>2</sub> + HNO<sub>3</sub>
.
அதிகப்படியான பெர்குளோரிக் அமிலம் முதலில் கரைசலை 125 ° செல்சியசு வெப்பநிலைக்கு சூடாக்கி, பின்னர் 160 °செல்சியசு வெப்பநிலைக்கு ஈரமான காற்றின் கீழ் சூடாக்கி, அமிலத்தை இருநீரேற்றாக மாற்றுவதன் மூலம் அதிகப்படியான பெர்குளோரிக் அமிலத்தை அகற்றலாம். ஈய பெர்குளோரேட்டு முந்நீரேற்றை நீரற்ற சூழலில் பாசுபரசு பெண்டாக்சைடுடன் சேர்த்து 120 பாகை செல்சியசு வெப்பநிலைக்கு சூடுபடுத்தி நீரற்ற Pb(ClO<sub>4</sub>)<sub>2</sub> உப்பை தயாரிக்கலாம். முந்நீரேற்று 83 பாகை செல்சியசு வெப்பநிலையில் உருகும். நீரற்ற உப்பு 250 ° செல்சியசு வெப்பநிலையில் ஈயம்(II) குளோரைடு மற்றும் ஈயம்(II) ஆக்சைடாக சிதைகிறது. முந்நீரேற்றை பகுதியளவு நீர் நீக்கம் செய்து ஒற்றைநீரேற்றை தயாரிக்க முடியும். இந்த ஒற்றை நீரேற்று 103 பாகை செல்சியசு வெப்பநிலையில் நீராற்பகுப்புக்கு உட்படுகிறது.  
மெத்தனாலில் உள்ள நீரற்ற ஈயம்(II) பெர்குளோரேட்டின் கரைசல் வெடிக்கும் தன்மை கொண்டது.
# மணிப்பூர் விலங்கியல் பூங்கா

**மணிப்பூர் விலங்கியல் பூங்கா** (*Manipur Zoological Garden*) மணிப்பூரின் ஐரோசெம்பாவில் உள்ள ஒரு விலங்குக் காட்சிச்சாலை ஆகும். உலகின் முதல் மிதக்கும் தேசியப் பூங்காவான கெய்புல் லாம்சோ தேசியப் பூங்காவிற்குப் பிறகு, உலகின் இரண்டாவது நடனமாடும் மான் சிற்றினமான சங்காய் மான் (*செர்வசு எல்தி எல்தி*) இது ஒரு நடுத்தர அளவிலான விலங்கியல் பூங்கா. இது அட்டவணை 1-ல் உள்ள நீர்நில வாழ்வன, பறவைகள், பாலூட்டிகள் மற்றும் ஊர்வன ஆகியவற்றைக் கொண்டுள்ளது. இம்மிருகக்காட்சிசாலையில் வளர்க்கப்படும் விலங்குகள் பெரும்பாலும் மணிப்பூரைச் சார்ந்த அகணிய உயிரிகள் ஆகும். இந்தியாவின் மத்திய உயிரியல் பூங்கா ஆணையம், சங்காய் மற்றும் பாதுகாப்பு இனப்பெருக்க மையத்திற்கான ஒருங்கிணைந்த உயிரியல் பூங்காவாக அங்கீகரித்தது (Meitei சபெங்).
# மணிப்பூர் விலங்கியல் பூங்கா

## வரலாறு

மான் படம்]]
மணிப்பூர் விலங்கியல் பூங்கா, அக்டோபர் 1976-ல் நிறுவப்பட்டது.
# மணிப்பூர் விலங்கியல் பூங்கா

## அமைவிடம்

மணிப்பூர் விலங்கியல் பூங்கா இரோயிசெம்பா நகரில் இம்பால்-காங்சுப் சாலையில் அமைந்துள்ளது. இது இம்பால் மேற்கு மாவட்டத்தில் உள்ளது. இது இம்பாலிலிருந்து 5-6 கி.மீ. தொலைவில் அமைந்துள்ளது.
# மணிப்பூர் விலங்கியல் பூங்கா

## அம்சங்கள்

மான்]]
இந்த மிருகக்காட்சிசாலையின் சிறப்பாக இதன் பார்வையாளர்களுக்கு அழகான சங்காய் மான் ஆகும். புருவம் கொம்புகள் கொண்ட மான் ஆகியவற்றைக் காணும் வாய்ப்பை வழங்குகிறது. இந்த மான் உலகின் மிக அரிதான மற்றும் மிகவும் ஆபத்தான உயிரினங்களில் ஒன்றாகும்.
# மணிப்பூர் விலங்கியல் பூங்கா

## பாதுகாப்பு

இங்கு 45 அழிந்து வரும் பாலூட்டிகள், ஊர்வன மற்றும் பறவைகள் அகச்சூழலில் பாதுகாக்கப்படும் மையமாகும். அட்டவணை 1-ல் உள்ள பாலூட்டிகள், ஊர்வன, பறவைகள் மற்றும் நீர்நில வாழ்வன இம்மிருகக்காட்சிசாலையில் வைக்கப்பட்டுள்ளன. மணிப்பூரைச் சேர்ந்த விலங்குகள் இந்த உயிரியல் பூங்காவில் வளர்க்கப்படுகின்றன. சங்காய் மற்றும் மலையாடு பாதுகாப்பு மற்றும் இனப்பெருக்க ஒருங்கிணைப்பு மைய உயிரியல் பூங்காவாக இந்திய மத்திய உயிரியல் பூங்கா ஆணையத்தால். இது அங்கீகரிக்கப்பட்டுள்ளது.
# மணிப்பூர் விலங்கியல் பூங்கா

## மேலும் பார்க்கவும்

- இம்பால் அமைதி அருங்காட்சியகம்
- ஐஎன்ஏ போர் அருங்காட்சியகம்
- காச்சிங் தோட்டம்
- கெய்புல் லாம்ஜாவோ தேசிய பூங்கா - இந்தியாவின் மணிப்பூரில் உள்ள உலகின் ஒரே மிதக்கும் தேசிய பூங்கா
- கொங்கம்பாட் ஆர்கிடேரியம்
- லோக்டக் நாட்டுப்புற அருங்காட்சியகம்
- மணிப்பூர் மாநில அருங்காட்சியகம்
- பும்டி - இந்தியாவின் மணிப்பூரில் மிதக்கும் உயிர்மக்கள்
- சேக்தா தொல்பொருள் வாழும் அருங்காட்சியகம்
- யாங்கூபோக்பி-லோக்சாவ் வனவிலங்கு சரணாலயம்
# அன்குய் கத்தூரி மான்

**அன்குய் கத்தூரி மான்** (*Anhui musk deer*)(*மோசசு அம்குய்யென்சிசு*) என்பது சீனாவின் மேற்கு அன்ஹுயி மாகாணத்தில் உள்ள டாபி மலைகளில் காணப்படும் மான் சிற்றினமாகும். இந்த அகணிய உயிரி, அழிந்து வரும் கத்தூரி மான் இனமாகும். இது முன்னர் *குள்ள கத்தூரி மான்* மற்றும் *மோசசு* *மோசசிபெரசு*சின் துணையினமாக விவரிக்கப்பட்டது. ஆனால் இப்போது ஒரு தனி சிற்றினமாக வகைப்படுத்தப்பட்டுள்ளது.
# அன்குய் கத்தூரி மான்

## மேலும் பார்க்கவும்

- சீனாவின் அழிந்து வரும் மற்றும் பாதுகாக்கப்பட்ட உயிரினங்களின் பட்டியல்
# ஜான் ஆதம் ரைடர்

**ஜான் ஆதம் ரைடர்** (*John A. Ryder*)(பிப்ரவரி 29, 1852, பிராங்க்ளின் கவுண்டி, பென்சில்வேனியாவில் - மார்ச் 26, 1895), என்பவர் ஓர் அமெரிக்க விலங்கியல் மற்றும் கருவியலாளர் ஆவார். இவர் 1880 முதல் 1886 வரை அமெரிக்க ஐக்கிய நாடுகளின் மீன் ஆணையத்தில் பணியாற்றினார். 1886 முதல் 1895 வரை பென்சில்வேனியா பல்கலைக்கழகத்தில் ஒப்பீட்டு கருவியல் பேராசிரியராகப் பணியாற்றினார்.  
இவர் 1886-ல் அமெரிக்க மெஞ்ஞான சங்கத்தின் உறுப்பினராகத் தேர்ந்தெடுக்கப்பட்டார்.
# ஜான் ஆதம் ரைடர்

## மேலும் பார்க்கவும்

- வகை:டாக்சா ஜான் ஏ. ரைடரால் பெயரிடப்பட்டது
# வார்ப்புரு:பண்டைய எகிப்திய தேசிய பட்டம்

| header = தேசிய பட்டம்
| contentstyle = -bottom: solid #decd87;
| content =
''}}  
| heading2 = |அரியணைப் பெயர்}}
| content2 = |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
| heading3 = |சொந்தப் பெயர்}}
| content3 = |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
| heading4 = |ஓரசு பெயர்}}
| content4 = |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
| heading5 = |நெப்தி பெயர்}}
| content5 = |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
| heading6 = |தங்க ஓரசு}}
| content6 = |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}
}} }}
# குபாங் பாசு மாவட்டம்

**குபாங் பாசு மாவட்டம்** (ஆங்கிலம்: *Kubang Pasu District*; மலாய்: *Daerah Kubang Pasu*; சீனம்: 古邦巴素县; ஜாவி: كوبڠ ڤاسو) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  
இந்த மாவட்டத்தில் தான் மலேசியா-தாய்லாந்து எல்லை *(Malaysia–Thailand )* நகரமான புக்கிட் காயூ ஈத்தாம் (*Bukit Kayu Hitam*) உள்ளது. அத்துடன் சாங்லூன் (*Changlun*) கல்வி வளாகம்; மற்றும் மாவட்டத்தின் மிகப்பெரிய நகரமான ஜித்ரா (*Jitra*) நகரமும் இங்குதான் உள்ளன.  
குபாங் பாசு மாவட்டம், கெடா மாநிலத்தின் வடமேற்குப் பகுதியில், பினாங்கு மாநிலத்தின் தலைநகரான ஜார்ஜ் டவுன் நகருக்கு வடமேற்கே 130 கி.மீ. தொலைவில், தாய்லாந்து எல்லைக்கு அருகில் உள்ளது.
# குபாங் பாசு மாவட்டம்

## பொது

குபாங் பாசு மாவட்டத்தின் வடக்கில் பெர்லிஸ் மாநிலம், மற்றும் தாய்லாந்து; கிழக்கில் பாடாங் தெராப் மாவட்டம்; தெற்கில் கோத்தா ஸ்டார் மாவட்டம், பொக்கோக் சேனா மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.
# குபாங் பாசு மாவட்டம்

## வரலாறு

19-ஆம் நூற்றாண்டில் குபாங் பாசு ஓர் அரைத் தற்சார்பான (*semi-independent*) இராச்சியமாக இருந்தது. அப்போது அதன் பெயர் குபாங் பாசு டாருல் கியாம் (*Kubang Pasu Darul Qiyam*).  
1839-ஆம் ஆண்டில், குபாங் பாசு டாருல் கியாம் இராச்சியம்; பாயா (*Phaya*) அல்லது துங்கு அனோம் (*King Tunku Anom*) எனும் அரசரால் ஆளப் படுவதற்கு சயாம் அரசினால் ஒப்படைக்கப்பட்டது.
# குபாங் பாசு மாவட்டம்

## வரலாறு

### துங்கு அனோம்

துங்கு அனோம் அரசர் 1821-இல் பிசிக் (*Perang Musuh Bisik*) போரின் போது கெடாவிற்கும் சயாமிற்கும் இடையே இராஜதந்திர உறவுகளை அமைத்துக் கொடுப்பதில் வெற்றி பெற்றார். அதற்காக குபாங் பாசு டாருல் கியாம் இராச்சியம் துங்கு அனோமிடம் வழங்கப்பட்டது.  
பின்னர் 1860-களில், இந்த டாருல் கியாம் இராச்சியம் கெடா மாநிலத்துடன் மீண்டும் இணைக்கப்பட்டது. 22 அக்டோபர் 2018-இல், குபாங் பாசுவுக்கு நகராட்சி தகுதி வழங்கப்பட்டது.
# குபாங் பாசு மாவட்டம்

## நிர்வாகப் பிரிவுகள்

குபாங் பாசு மாவட்டம் 21 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  
| 1 | முக்கிம் ஆ (*Mukim Ah*) | 4,243 | 28.12 |  |
| --- | --- | --- | --- | --- |
| 2 | முக்கிம் பிஞ்சால் (*Mukim Binjal*) | 3,504 | 22.9 |  |
| 3 | முக்கிம் புக்கிட் திங்கி (*Mukim Bukit Tinggi*) | 6,724 | 8.12 |  |
| 4 | முக்கிம் கெலோங் (*Mukim Gelong*) | 10,830 | 28.6 |  |
| 5 | முக்கிம் உஸ்பா (*Mukim Husba*) | 3,393 | 26.41 |  |
| 6 | முக்கிம் ஜெராம் (*Mukim Jeram*) | 7,828 | 38.17 |  |
| 7 | முக்கிம் ஜெர்லுன் (*Mukim Jerlun*) | 17,299 | 65.05 |  |
| 8 | முக்கிம் ஜித்ரா (*Mukim Jitra*) | 23,710 | 13.12 |  |
| 9 | முக்கிம் கெப்பெலு (*Mukim Kepelu*) | 9,271 | 40.72 |  |
| 10 | முக்கிம் குபாங் பாசு (*Mukim Kubang Pasu*) | 2,698 | 41.13 |  |
| 11 | முக்கிம் மாலாவ் (*Mukim Malau*) | 3,209 | 48 |  |
| 12 | முக்கிம் நாகா (*Mukim Naga*) | 28,135 | 47.15 |  |
| 13 | முக்கிம் பெராகு (*Mukim Perahu*) | 3,276 | 19.57 |  |
| 14 | முக்கிம் பெலுபாங் (*Mukim Pelubang*) | 9,371 | 12.38 |  |
| 15 | முக்கிம் பெரிங் (*Mukim Pering*) | 6,679 | 40.51 |  |
| 16 | முக்கிம் புத்தாட் (*Mukim Putat*) | 5,012 | 28.39 |  |
| 17 | முக்கிம் சாங்லாங் (*Mukim Sanglang, Kedah*) | 11,891 | 42.84 |  |
| 18 | முக்கிம் லாக்கா (*Mukim Laka*) | 13,351 | 110.4 |  |
| 19 | முக்கிம் தெமின் (*Mukim Temin*) | 35,913 | 220.3 |  |
| 20 | முக்கிம் துஞ்சாங் (*Mukim Tunjang*) | 6,542 | 31.58 |  |
| 21 | முக்கிம் வாங் தெப்புஸ் (*Mukim Wang Tepus*) | 1,600 | 27.27 | } |
# குபாங் பாசு மாவட்டம்

## புக்கிட் காயூ ஈத்தாம்

புக்கிட் காயூ ஈத்தாம் (*Bukit Kayu Hitam*); மலேசியா, கெடா, குபாங் பாசு மாவட்டத்தில் அமைந்துள்ள ஒரு சிறுநகரம்.  
இந்த நகரம் மலேசியா-தாய்லாந்து எல்லை *(Malaysia–Thailand )* அருகே அமைந்து உள்ளது. மலேசியா தாய்லாந்து நாடுகளுக்கு இடையே எல்லைக் கடக்கும் பரபரப்பான சாலை இந்த நகரில் உள்ளது.  
மலேசியா-தாய்லாந்து எல்லையில் பான் டானோக் கிராமம் *(Ban Danok)* உள்ளது. அங்கு தான் தாய்லாந்து நாட்டிற்கான சடாவோ *(Sadao)* சோதனைச் சாவடியும் அமைந்துள்ளது.
# குபாங் பாசு மாவட்டம்

## தாய்லாந்து பெட்காசெம் சாலை

மலேசியாவின் வடக்கு-தெற்கு விரைவுசாலை; மற்றும் மலேசியாவின் கூட்டரசு சாலை 1; ஆகியவற்றின் வடக்கு முனையில் புக்கிட் காயூ ஈத்தாம் உள்ளது.  
மலேசியாவின் வடக்கு-தெற்கு விரைவுசாலை, தீபகற்ப மலேசியாவின் தெற்கில் ஜொகூர், ஜொகூர் பாரு மாநகரில் சிங்கப்பூர் எல்லையைக் கடக்கும் இடத்தில் முடிவுறுகிறது. அதே வேளையில் வடக்கில், தாய்லாந்தின் பாதை 4 *(Thailand's Route 4)* எனும் பெட்காசெம் சாலையுடன் *(Phetkasem Road)* இணைக்கப்படுகிறது. மேலும் அந்தச் சாலை அப்படியே பாங்காக் மாநகரம் வரை செல்கிறது.  
புக்கிட் காயூ ஈத்தாம் நகரம், கோலாலம்பூர் மாநகருக்கு வடக்கே 476 கி.மீ. தொலைவிலும்; கெடாவின் தலைநகரான அலோர் ஸ்டார் மாநகருக்கு வடக்கே 48 கி.மீ. தொலைவிலும் உள்ளது. அருகிலுள்ள நகரமான சாங்லுன்* (Changlun)* நகருக்குத் தெற்கே சுமார் 8 கி.மீ. தொலைவில் உள்ளது.
# குபாங் பாசு மாவட்டம்

## எல்லைக் கடப்பு சோதனைச் சாவடி

புக்கிட் காயூ ஈத்தாமில் உள்ள சுங்கம், குடியேற்றம், தனிமைப்படுத்தல் மற்றும் பாதுகாப்பு சோதனைச் சாவடி *(Customs, Immigration and Quarantine (CIQ) Complex);* அதன் உண்மையான எல்லையில் இருந்து 800 மீட்டர் தெற்கே உள்ளது. தாய்லாந்து சோதனைச் சாவடியானது டானோக் நகரின் எல்லைக்கு மிக அருகில் அமைந்துள்ளது.  
புதிய சோதனைச் சாவடி வளாகம்; பழைய வளாகத்தின் விரிவாக்கம் ஆகும். புதிய சோதனைச் சாவடி வளாகம் ரிங்கிட்RM 425 மில்லியன் செலவில் சீரமைப்பு செய்யப்பட்டு, 1 நவம்பர் 2017-இல், பயன்பாட்டிற்கு முழுமையாகத் திறக்கப் பட்டது.
# தேசிய அறிவியல் மற்றும் தொழில்நுட்ப துறையிடை நிறுவனம்

**தேசிய அறிவியல் மற்றும் தொழில்நுட்ப துறையிடை நிறுவனம்** (*National Institute for Interdisciplinary Science and Technology*)(முன்பு *மண்டல ஆராய்ச்சி ஆய்வகம், திருவனந்தபுரம்*) என்பது இந்தியாவின் அறிவியல் மற்றும் தொழிலக ஆய்வு மன்றத்தின் அங்கமான ஆய்வகமாகும்.
# தேசிய அறிவியல் மற்றும் தொழில்நுட்ப துறையிடை நிறுவனம்

## விளக்கம்

இந்நிறுவனம் 1975-ல் அறிவியல் மற்றும் தொழிலக ஆய்வு மன்றமாக நிறுவப்பட்டு, பின்னர் 1978-ல் மண்டல ஆராய்ச்சி நிறுவனம் என்று பெயரிடப்பட்டது, பின்னர் 2007-ல் தேசிய அறிவியல் மற்றும் தொழில்நுட்ப துறையிடை நிறுவனம் மறுபெயரிடப்பட்டது.  
இது வேளாண் செயலாக்கமும் தொழில்நுட்பமும், நுண்ணுயிர் செயல்முறையும் தொழில்நுட்பமும், இரசாயன அறிவியல் மற்றும் தொழினுட்பம் ஆகிய துறைகளில் ஆராய்ச்சி மற்றும் மேம்பாட்டு நடவடிக்கைகளில் ஈடுபட்டுள்ளது. பொருள் அறிவியல் மற்றும் தொழினுட்பம் மற்றும் செயல்முறை பொறியியல் மற்றும் சுற்றுச்சூழல் தொழினுட்பம் உள்ளிட்ட துறைகளும் செயல்படுகிறது. ஏறக்குறைய 80 அறிவியலாளர்களும், 300 ஆராய்ச்சியாளர்களும் இந்த நிறுவனத்தில் பல்வேறு அறிவியல் துறைகளில் பணிபுரிகின்றனர். திட்டங்கள் அடிப்படை ஆராய்ச்சி, தொழில்நுட்ப மேம்பாடு மற்றும் வணிகமயமாக்கல் ஆகிய பலதுறைகள் செயல்படுகின்றன. இதன் முக்கிய ஆராய்ச்சி நோக்கங்களாகத் தேசிய பணித் திட்டங்கள், பிராந்திய வளம் சார்ந்த செயல்பாடுகள் மற்றும் ஆய்வு மற்றும் மேம்பாடு - தொழில் - கல்வித்துறை இணைப்புகள் ஆகியவற்றில் குறிப்பிட்ட உந்துதல்களுடன் செயல்படுகிறது. இந்த ஆய்வகம் முன்னணி தேசிய மற்றும் பன்னாட்டு நிறுவனங்களுடனும் சிறந்த கூட்டுத் திட்டங்களைக் கொண்டுள்ளது.
# தேசிய அறிவியல் மற்றும் தொழில்நுட்ப துறையிடை நிறுவனம்

## ஆராய்ச்சி பிரிவுகள்

தேசிய அறிவியல் மற்றும் தொழில்நுட்ப துறையிடை நிறுவனத்தில் செயல்படும் முக்கிய ஆராய்ச்சிப் பிரிவுகள்:  
1. வேளாண் செயலாக்கம் மற்றும் தொழில்நுட்பப் பிரிவு  
2. நுண்ணுயிர் செயல்முறைகள் மற்றும் தொழில்நுட்ப பிரிவு  
3. வேதி அறிவியல் மற்றும் தொழில்நுட்பப் பிரிவு  
- கனிம பொருட்கள்
- கரிம வேதியியல்
- ஒளி வேதியியல் மற்றும் ஒளியணுவியல்  
4. பொருள் அறிவியல் மற்றும் தொழில்நுட்பப் பிரிவு  
5. சுற்றுச்சூழல் தொழில்நுட்ப பிரிவு  
பொருள் அறிவியல் மற்றும் தொழில்நுட்பப் பிரிவு செயல்பாட்டுப் பொருட்கள் மற்றும் கனிமங்கள் மற்றும் உலோகப் பொருட்கள் பிரிவுகளாகப் பிரிக்கப்பட்டுள்ளது.  
செயல்பாட்டுப் பொருட்கள் நானோ-மண்பாண்டத் தொழில், ஆற்றல் பொருட்கள், பலமடி பொருட்கள், மின்னணு பொருட்கள் மற்றும் காந்தப் பொருட்கள் தொடர்பான செயல்பாடுகளைக் கொண்டுள்ளன.  
- நானோ சுட்டாங்கல்
- ஆற்றல் பொருட்கள்
- பலமடி பொருட்கள்
- மின்னணு பொருட்கள்
- காந்தப் பொருட்கள்  
கனிமங்கள் மற்றும் உலோகப் பொருட்கள் உலோகங்கள் மற்றும் தாதுக்கள் தொடர்பான செயல்பாடுகளைக் கொண்டுள்ளன.  
- ஒளி உலோகங்கள், உலோகக்கலவைகள் மற்றும் கலவைகள்
- கனிமங்கள்
# தேசிய அறிவியல் மற்றும் தொழில்நுட்ப துறையிடை நிறுவனம்

## வேளாண் செயலாக்க பிரிவு

எண்ணெய் வித்துக்கள், மசாலாப் பொருட்கள் மற்றும் இயற்கைப் பொருட்களைச் செயலாக்குவதற்கான புதுமையான தொழில்நுட்பங்களை உருவாக்குவதற்கான ஆராய்ச்சியை மேற்கொள்வதற்குப் பிரிவு இதுவாகும். இந்தப் பிரிவின் முக்கியத் திறன் செயல்முறை மற்றும் தயாரிப்பு மேம்பாடு மற்றும் வணிக பயன்பாட்டிற்கான முழுப்பொறியியல் தொழில்நுட்ப தொகுப்புகளாக இத்தகைய செயல்முறைகளை மாற்றுவதில் உள்ளது. இப்பிரிவு பல மாநிலங்களில் பல வணிக ஆலைகளை அமைத்துள்ளது. அரசு மற்றும் அரசு சாரா நிறுவனங்களால் தொடர்புடைய பகுதிகளில் கொள்கை முடிவுகளை எடுப்பதில் தொழில்நுட்ப நிபுணத்துவத்தை விரிவுபடுத்துவதிலும் முக்கியச் செயலாற்றுகிறது. மசாலாப் பொருட்கள் மற்றும் இயற்கைப் பொருட்களின் தொழில்நுட்ப வணிக அடைகாக்கும் மையம் புதுமையான தொழில்நுட்பங்களின் வளர்ச்சிக்குப் பங்களிக்கிறது. செம்பனை எண்ணெய், மசாலா எண்ணெய்/நல்லெண்ணெய் ஆகியவற்றின் தர மேம்பாடு, புதிய மற்றும் உலர்ந்த மசாலாப் பொருட்களைச் செயலாக்குவதற்கான தொழினுட்பம், வெப்ப உணர்திறன் பொருள்களின் குளிர்பதன உறிஞ்சுதல் ஈரப்பதமற்ற உலர்த்துதல், இஞ்சி எண்ணெய் பிரித்தெடுத்தல் மற்றும் ஊட்டச்சத்து ஆய்வுகள் ஆகியவை இப்பிரிவின் முக்கிய ஆராய்ச்சிகளில் அடங்கும்.
# சீனிவாச இராமானுசன் அடிப்படை அறிவியல் நிறுவனம்

**சீனிவாச இராமானுசன் அடிப்படை அறிவியல் நிறுவனம்** (*Srinivasa Ramanujan Institute of Basic Sciences*)**** என்பது, இந்தியாவில் கேரள அரசு, திருவனந்தபுரத்தில், அடிப்படை அறிவியல் மேம்பாட்டு ஆராய்ச்சிக்காக, கேரள மாநில அறிவியல், தொழில்நுட்பம் மற்றும் சுற்றுச்சூழல் அமைப்பின் ஆய்வும் விருத்தியும் அடிப்படையில் அமைக்கப்பட்ட நிறுவனம் ஆகும். பழம்பெரும் இந்தியக் கணித மேதை சீனிவாச இராமானுசனின் 125வது பிறந்தநாள் கொண்டாட்டத்தின் ஒரு பகுதியாக இந்த நிறுவனத்தை நிறுவ கேரள அரசு முடிவு எடுத்து இந்த நிறுவனம் தொடங்கப்பட்டது. கேரள முதல்வர் உம்மன் சாண்டி 13 சனவரி 2012 அன்று இதனை அறிவித்தார். இந்த நிறுவனம் பிப்ரவரி 2013 அன்று முறையாகத் துவக்கப்பட்டது. இந்நிறுவனம் தற்போது கேரளாவின் கோட்டயத்தில் உள்ள ராஜீவ் காந்தி தொழில்நுட்ப வளாகத்தில் இயங்கி வருகிறது. ஜார்ஜ் சுதர்சன் தலைமையில் ஒரு ஆலோசனைக் குழு இந்நிறுவனத்தின் கல்வி நடவடிக்கைகளை வடிவமைத்தது. இதன் தொடக்கத்திலிருந்து, இந்நிறுவனம் பல்வேறு கல்வி நிகழ்ச்சிகளான கருத்தரங்குகள் மற்றும் பயிற்சிப் பட்டறைகள் போன்றவற்றைத் தொடர்ந்து ஏற்பாடு செய்து வருகிறது.
# விசலூர் வாசுகீசுவரமுடைய மகாதேவர் கோவில்

**விசலூர் வாசுகீசுவரமுடைய மகாதேவர் கோவில்** தமிழ்நாட்டின் புதுக்கோட்டை மாவட்டம், குன்னாண்டார் கோயில் வட்டம், விசலூர் கிராமத்தில் (அஞ்சல் குறியீட்டு எண் 622504) அமைந்துள்ள சிவன் கோவிலாகும்.  
இக்கோவிலின் மூலவர் வாகீசுவரமுடைய மகாதேவர் என்னும் மார்க்கபந்தீசுவரர் ஆவார். இக்கோயிலின் இறைவன் சோழர் கல்வெட்டுகளில் வாகீசுவரமுடைய - மகாதேவர் என்றும், பாண்டியர் கல்வெட்டுகளில் வரதகுசுரமுடைய - நாயனார் என்றும் குறிப்பிடப்படுகிறார்.  
கி.பி. 9 ஆம் நூற்றாண்டின் பிற்பகுதியில் கட்டப்பட்ட இக்கோவில் கருவறை, அர்த்தமண்டபம் ஆகிய அங்கங்களுடன் எழுப்பப்பட்ட கற்றளியாகும் இந்தக் கற்றளி ஏகதள நாகர விமானம் வகையைச் சேர்ந்ததாகும். பிற்காலத்தில் இக்கோவில் பலகால கட்டங்களில் பல்வேறு இணைப்புகளுடன் விரிவாக்கம்பெற்றுள்ளது. இக்கோவில் இந்தியத் தொல்லியல் அளவீட்டுத் துறையின் பராமரிப்பில் உள்ளது.
# விசலூர் வாசுகீசுவரமுடைய மகாதேவர் கோவில்

## அமைவிடம்

இவ்வூர் அன்னவாசலிலிலிருந்து 10.2 கி.மீ. தொலைவிலும், சித்தன்னவாசலிலிருந்து 14.9 கி.மீ. தொலைவிலும், புதுக்கோட்டையிலிருந்து 18.8 கி.மீ தொலைவிலும், நார்த்தாமலையிலிருந்து 20.5 கி.மீ. தொலைவிலும், கொடும்பாளூரிலிருந்து 28.3 கி.மீ. தொலைவிலும், குன்னாண்டார் கோவிலிலிருந்து 46.7 கி.மீ தொலைவிலும், திருச்சிராப்பள்ளியிலிருந்து 58.4 கி.மீ தொலைவிலும் அமைந்துள்ளது. இவ்வூரின் புவியமைவிடம் 10° 22' 46.7868* N அட்சரேகை 78° 49' 15.0492* E தீர்க்க ரேகை ஆகும். கடல் மட்டத்திலிருந்து இவ்வூர் 112 மீ. உயரத்தில் உள்ளது. 2011 ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின்படி இவ்வூரின் மக்கள்தொகை 949 (ஆண்கள் 475; பெண்கள் 474) ஆகும்.